 **ROMÂNIA**

 **COMUNA SARICHIOI, JUDEŢUL TULCEA**

 Sediul social loc. Sarichioi. Nr.254, cod poştal 827190,

 C.I.F 4508614 Tel:0240/ 563538, fax:0240/ 563511,

 e-mail: contact@primariasarichioi.ro

**HOTĂRÂREA nr.27**

**Din data de 30.04.2020**

pentru aprobarea regulamentului privind procedura de eliberare a certificatului de atestare a edificării/extinderii construcţiilor de pe raza administrativ-teritorială a comunei Sarichioi, județul Tulcea

Consiliul Local al comunei Sarichioi, judeţul Tulcea, întrunit astăzi 30.04.2020, ora 1300 în şedinţă ordinară, legal constituită, prezenţi fiind 15 consilieri locali din totalul de 15;

**Având în vedere prevederile :**

- art.15 alin.(2), art.120 alin.(1), art. 121 alin. (1) și alin. (2) din Constituția României, republicată;

 - art. 3 si art.4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

 - art. 7 alin. (2) din Codul Civil - adoptat prin Legea nr.287/2009;

- art.37, alin. (1) din Legea cadastrului şi a publicităţii imobiliare nr.7/1996, republicată, cu modificările şi completările ulterioare;

- Ordinului Directorului General al Agenției Naționale de Cadastru si Publicitate Imobiliară nr.700/2014 privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

- Legii nr.50/1991 privind autorizarea executării lucrărilor de construcții, republicată, cu modificările şi completările ulterioare;

**Luând în discuţie:**

- nota de fundamentare a Primarului comunei Sarichioi, județul Tulcea înregistrată cu nr. 5128/29.04.2020;

- raportul întocmit de Compartimentul Urbanism, din cadrul Primăriei comunei Sarichioi înregistrat cu nr. 1737/26.02.2020;

- Proiectul de hotărâre nr.27/28.04.2020 pentru aprobarea regulamentului privind procedura de eliberare a certificatului de atestare a edificării/extinderii construcţiilor de pe raza administrativ-teritorială a comunei Sarichioi, județul Tulcea

Văzând avizul comisiei de specialitate nr.2 și 3 ale Consiliului local al comunei Sarichioi, judeţul Tulcea;

În temeiul art.129 alin.(1), alin.(14), art.133 alin.(1), art.136, art.139 alin.(3) lit.a), art.140 și art.196 alin.(1) lit.a) din O.U.G nr.57/2019 - privind Codul Administrativ;

**HOTĂRĂŞTE**

**Art.1.** Se aprobă Regulamentul privind procedura de eliberare a certificatului de atestare a edificării/extinderii construcţiilor de pe raza administrativ-teritorială a comunei Sarichioi, conform anexei, care face parte integrantă din prezenta hotărâre.

**Art.2.** Cu ducerea la îndeplinire a prezentei hotărâri se încredinţează Viceprimarul comunei Sarichioi şi Compartimentul de Urbanism.

 **Art.3.** Prezenta hotărâre poate fi contestată în termen de 30 de zile la instanţa de contencios administrativă competentă, în condițiile Legii nr.554/2004 – legea contenciosului administrativ, modificată și completată ulterior.

**ART.4.** - Secretarul General al comunei Sarichioi, judeţul Tulcea va comunica hotărârea la Instituţia Prefectului judeţului Tulcea, în vederea exercitării controlului de legalitate, d-lui Primar, persoanelor interesate pentru ducerea la îndeplinire a prevederilor sale şi o va afişa pentru aducere la cunostinţă publică.

Adoptată astăzi 30.04.2020 cu 15 voturi pentru,\_\_\_\_ împotrivă şi \_\_\_\_ abţineri .

 Contrasemnează

 Președinte de ședință, Secretar general al comunei,

 Sasna Simion jr. Ditcov Cornel